Document ID: 32005D0224

ROZHODNUTIE KOMISIE
zo 14. marca 2005,
ktorým sa mení a dopĺňa rozhodnutie 2003/136/ES, pokiaľ ide o ukončenie plánov eradikácie a očkovania diviačej zveri proti klasickému moru ošípaných v Luxembursku
[oznámené pod číslom K(2005) 589]
(Iba francúzske znenie je autentické)
(Text s významom pre EHP)
(2005/224/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej články 16 ods. 1 a 20 ods. 2,
keďže:
(1)
V roku 2001 sa potvrdil výskyt klasického moru ošípaných u diviačej populácie v Luxembursku.
(2)
Rozhodnutie Komisie 2003/136/ES z 27. februára 2003 o schválení plánov eradikácie klasického moru ošípaných a núdzového očkovania diviačej zveri proti klasickému moru ošípaných v Luxembursku (2) sa prijalo ako jedno z množstva opatrení ako bojovať proti klasickému moru ošípaných.
(3)
Luxembursko predložilo informácie, ktoré dokazovali, že situácia týkajúca sa klasického moru ošípaných u diviačej populácie v Luxembursku sa značne zlepšila a že prijatý plán očkovania diviačej zveri proti klasickému moru ošípaných už nie je potrebné uplatňovať.
(4)
Rozhodnutie 2003/136/ES by sa preto malo zmeniť a doplniť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2003/136/ES sa mení a dopĺňa takto:
1.
Článok 2 sa vypúšťa;
2.
Článok 3 sa nahrádza takto:
„Článok 3
Luxembursko uvedie do účinnosti zákony, iné právne predpisy a správne opatrenia na implementáciu plánov uvedených v článku 1 v oblastiach uvedených prílohe.“
Článok 2
Toto rozhodnutie je určené Luxemburskému veľkovojvodstvu a Francúzskej republike.
V Bruseli 14. marca 2005

Labels: 0
18
20
6